**Document de analiză a cerințelor clientului**

Echipa: **Java de Hutt**

Componență:

* **Andronie Iustinian**
* **Burța Mihai Cătălin**
* **Dănănău Răzvan**
* **Dobrescu Denis**

## Scopul aplicației:

*Aplicația noastră va fi scrisă în limbajul de programare JAVA, folosind IDE-ul AndroidStudio, având scopul de a automatiza o baie, permițând următoarele caracteristici:*

* Aprinderea/stingerea luminilor
* Modificarea culorii/intensității luminilor
* Controlarea temperaturii/fluxului apei de la robinet
* Adăugarea de spumă, specificând tipul săpunului utilizat, în apa din cadă
* Verificarea existenței săpunului selectat
* Încuierea ușii
* Senzori pentru a determina dacă cineva utilizează baia
* Transmiterea unui semnal atunci când hârtia igienică se epuizează
* Rabatarea/închiderea geamului

## Obiectivele aplicației:

*Baia Smart are ca obiectiv să fie cât mai user-friendly posibil pentru un utilizator oarecare, acesta putând fi notificat oricând în legătură cu temperatura curentă a băii, epuizarea săpunului sau a hărtiei igienice etc. Utilizatorul va putea să seteze un interval de timp în care să aibă loc încălzirea/răcirea băii, sau a culorii luminilor. Totodată aplicația își propune a fi cât mai securizată pentru a fi ușor urmărită de un administrator.*

## Grupul țintă

*Ca posesor de SmartPhone îmi doresc să dețin contabilitatea produselor din baie ce necesită înlocuire.*

*Ca persoană ce locuiește într-o zonă rece, doresc să am parte de o încălzire a băii înainte de folosirea ei de dimineață.*

*Mi-aș dori să pot fi detectat în momentul utilizării băii pentru a notifica alte persoane din locuință că baia este ocupată*

*Având chiuveta îngustă, doresc să pot să setez jetul apei de la robinet să rămână la o anumită intensitate*

*Având părul firav îmi doresc să pot modifica intensitatea fluxului apei din duș*

*Ca persoană ce are epilepsie aș dori să pot schimba culoarea și puterea luminii pentru a fi cât mai comodă ochilor.*

## Colectarea cerințelor

*Utilizatorii acestei aplicații își doresc să poată modifica setările băii, astfel încât să aibă un inventar al necesităților băii, modificarea luminilor (pentru a fi cât mai blândă ochiului), notificarea faptului că baia este ocupată, modificarea intensității fluxului apei de la duș (pentru persoanele cu păr firav).*